আরও একটি উদ্যোগ ছিলো, যেমনঃ বিভিন্ন বিদেশী সংস্থাগুলোকে রাষ্ট্রীয় উদ্যোগে আহবান জানানো হয়েছিলো। আহবান জানানো হয়েছিলো, আমাদের যুদ্ধ শিশুদের দত্তক নিতে। দেশের প্রচলিত আইন দত্তক প্রথার বিরুদ্ধে ছিল বিধায় ‘৭২ সালেই জারী করা হয়েছিল, Bangladesh Abandoned Children (Special Provisions) Order, 1972 ( PO No. 124 of 1972) এতে করে বিদেশি রাষ্ট্রের দত্তক নেয়ার ক্ষেত্রে আইনগত বাঁধাটা আর থাকলো না। আরো অনেক পুনর্বাসনের কাজ ধারাবাহিক ভাবে করা যেতো, নিশ্চয়ই। সরকার পরিচালনায় দক্ষতার অভাব কিংবা সরকারের অভ্যন্তরে নানা টানা পোড়ন এবং পরবর্তী সরকারগুলোর এ বিষয়ে চরম অনাগ্রহ এই প্রক্রিয়াকে থামিয়ে দিয়েছে। এই বেদনা এবং দুঃখ আমাদের প্রতিদিন তাড়িয়ে বেড়াচ্ছে।